تورکیه-نین خاریجی ایشلر ناظیری هاکان فیدان 2023-جو ایلده اوکراینانین یئنی‌دن قورولماسی ایله باغلی کنفرانسدا ایشتیراک ائتمک اوچون اینگیلتره‌یه سفر ائدیب.
ناظیر هاکان فیدانین پایتاخت لندون-دا ایکی طرف‌لی گؤروش‌لری کئچیرمه‌سی ده گؤزلنیلیر.
هاکان فیدانین ایشتیراک ائدجگی کنفرانسدا اوکراینانین اینکیشافی و محاربه‌دن سونراکی برپاسی موذاکیره اولونا‌جاق.
ایکی گون داوام ائده‌جک تدبیر اولوسلار آراسی توپلومو بیر آرایا گتیره‌جک.
کنفرانسدا اوکراینا پرزیدنتی ولودیمیر زلنسکی‌نین ده آنلاین قایدادا ایشتیراک ائدجگی بیلدیریلیر.
خاریجی ایشلر ناظیرلیگی همچنین ناظیر هاکان فیدانین چکیانین خاریجی ایشلر ناظیری یان لیپاوسکی ایله تلفون علاقه‌سی ساخلادیغینی آچیقلاییب.
معلوماتا گؤره، یان لیپاوسکی صحبت زامانی خاریجی ایشلر ناظیری هاکان فیدانی یئنی وظیفه‌سی موناسیبتیله تبریک ائدیب.
